**คุณธรรมและจริยธรรม**

 1. แนวคิดของคุณธรรม

 2. ความหมายของคุณธรรม

3. ความสำคัญของคุณธรรม

4. องค์ประกอบของคุณธรรม

5. ความหมายของจริยธรรม

 6. ความสำคัญของจริยธรรม

 7. องค์ประกอบของจริยธรรม

 8. คุณธรรมจริยธรรมในประเทศไทย

 9. การขาดคุณธรรมและจริยธรรม

|  |
| --- |
| *คุณธรรมและจริยธรรม มีความสำคัญอยู่ที่การให้คุณค่าของบุคคลจนเกิดเป็นความประทับใจอย่างลึกซึ้ง เรียกว่า เป็นค่านิยมเฉพาะบุคคลต่อสิ่งนั้น ๆ (จำเริญ เจือจันทร์, 2548)* *ซึ่งจะกล่าวถึงความสำคัญของคุณธรรมและจริยธรรม อาจแบ่งออกได้เป็น 3 ระดับ คือ* *1. ระดับการดำรงชีวิต คุณธรรมและจริยธรรมจะเป็นตัวนำที่ทำให้บุคคลได้กำหนดพฤติกรรมของตนเอง เพื่อทำให้เกิดความสุข* *2. ระดับสังคม ความสุขของบุคคลที่อยู่ในกลุ่มเพื่อนและสังคม คือ การได้รับการยอมรับบุคคลต้องอาศัยคุณธรรมและจริยธรรม เพื่อรักษาไว้ซึ่งศักดิ์ศรีและส่งเสริมชื่อเสียง เกียรติคุณของบุคคล และในฐานะผู้ประกอบวิชาชีพ เช่น จริยธรรม จะเป็นอุดมการณ์หรือจุดมุ่งหมายอันสูงสุดสำหรับวิชาชีพกฎหมายในอันที่จะให้ความยุติธรรม การดำรงไว้ซึ่งความสุขของสังคม และการใช้เหตุผลยิ่งกว่าการกระทำตามอำเภอใจ*  *3. ระดับโลก คุณธรรมและจริยธรรม อาจกล่าวได้ว่า เป็นหลักธรรมที่คุ้มครองโลกให้อยู่รวมกันได้อย่างสันติสุข โดยเฉพาะในโลกยุคโลกาภิวัตน์ที่ก่อให้เกิดความเปลี่ยนแปลงทางด้านเศรษฐกิจและสังคม ก่อให้เกิดการแพร่กระจายในด้านข้อมูลข่าวสาร รวมทั้งการไหลของวัฒนธรรมที่แตกต่างกัน ในยุคนี้เป็นยุคของการแข่งขันและท้าทายความสามารถในการดำเนินการบริหารทุกสาขา รวมทั้งธุรกิจการค้าในระบบโลกสากล* *คำว่า”คุณธรรมจริยธรรม” นี้ เป็นคำที่คนส่วนใหญ่จะกล่าวควบคู่กันเสมอ จนทำให้เข้าใจผิดได้ว่า คำทั้งสองคำมีความหมายอย่างเดียวกันหรือมีความหมายเหมือนกัน แท้ที่จริงแล้วคำว่า “คุณธรรม” กับคำว่า”จริยธรรม” เป็นคำแยกออกได้ 2 คำ และมีความหมายแตกต่างกัน* *คำว่า “ คุณ” แปลว่า ความดี เป็นคำที่มีความหมายเป็นทางนามธรรม* *ส่วนคำว่า “จริย” แปลว่า ความประพฤติกริยาที่ควรประพฤติ เป็นคำที่มีความหมายทางรูปธรรม*  *ดังนั้น จึงควรที่ผู้บริหารจะต้องทำความเข้าใจเกี่ยวกับความหมายของคำสองคำนี้ให้ถ่องแท้ก่อน*  |

**1. แนวคิดของคุณธรรม**

 **พระธรรมปิฎก (ป.อ.ปยุตฺโต)** (2545, หน้า 27) ได้ให้แนวคิดเกี่ยวกับคุณธรรม จริยธรรมไว้ดังนี้

 1. คนไทยส่วนใหญ่เป็นพุทธศาสนิกชน ควรที่จะมีความรู้ความเข้าใจและปฏิบัติสิ่งที่ถูกต้องดีงามตามพระธรรมคำสอน จงทำความดีละเว้นความชั่วทำจิตใจให้บริสุทธิ์

 2. เป็นรากฐานของวัฒนธรรมของสังคมไทยในการดำเนินชีวิตและทำงาน หรือหน้าที่ที่เป็นส่วนรวมของตนในการพัฒนาสังคมไทย

 3. พระพุทธศาสนาเป็นแหล่งคำสอน จริยธรรมเป็นมาตรฐานและยึดถือปฏิบัติในการพัฒนาชีวิต พัฒนาสังคมให้บรรลุประโยชน์และสันติสุข

 **พิภพ วชังเงิน** (2547, หน้า 27) กล่าวว่า แนวคิดในการพัฒนาคุณธรรมจริยธรรม มีดังนี้

 1. การรักษาความสัจความจริงใจต่อตนเองที่จะประพฤติปฏิบัติแต่สิ่งที่เป็นประโยชน์และเป็นธรรม

2. การรู้จักข่มใจตนเองฝึกใจตนเองประพฤติปฏิบัติอยู่ในความสัจความดี

3. การอดทนอดกลั้นและอดออม ที่จะไม่ประพฤติล่วงความทุจริตไม่ว่าด้วยประการใด

4. การรู้จักละวางความชั่วความทุจริต และรู้จักสละประโยชน์ส่วนน้อยของตนเพื่อประโยชน์ส่วนใหญ่ของบ้านเมือง

**เติมศักดิ์ คทวณิช** (2546, หน้า 153 - 154) กล่าวว่า เป็นการที่บุคคลมีความมุ่งมั่นตั้งใจในการทำงาน แม้ว่างานที่ทำจะยากมากมายเพียงใด บุคคลที่มีแรงจูงใจใฝ่สัมฤทธิ์สูง จะไม่ท้อถอยและพยายามทำงานนั้นให้สำเร็จให้จงได้ แต่ถ้าบุคคลที่มีแรงจูงใจใฝ่สัมฤทธิ์ต่ำ บุคคลจะไม่อยากทำงานและหลีกเลี่ยงการทำงานนั้น

 **สมโภชน์ เอี่ยมสุภาษิต** (2556, หน้า 58 - 59) กล่าวว่า การรับรู้ความสามารถของตนเอง เป็นการเรียนรู้จากประสบการณ์ที่เกิดขึ้น โดยการที่บุคคลมีความคิดและความเชื่อว่าตนเองมีความสามารถ จะทำให้บุคคลมีความอดทนไม่ย่อท้อต่ออุปสรรคและสามารถทำงานนั้นได้สำเร็จลุล่วงได้ด้วยดี แต่ในทางกลับกันถ้าบุคคลไม่มีความคิดและความเชื่อว่าตนเองไร้ความสามารถ ไม่มีศักยภาพในการทำงานนั้นได้ บุคคลจะย่อท้อต่ออุปสรรคที่เกิดขึ้น พยายามหลีกเลี่ยงและไม่ทำงานนั้นอีก

**2. ความหมายของคุณธรรม**

**พระธรรมปิฎก (ป.อ.ยุตโต )** (2540: 14) ได้กล่าวว่าคุณธรรมเป็น ภาพของจิตใจกล่าวคือคุณสมบัติที่เสริมสร้างจิตใจให้ดีงาม ให้เป็นจิตใจที่สูง ประณีตและประเสริฐ เช่น

“เมตตา” คือ ความรักปรารถนาดี เป็นมิตร อยากให้ผู้อื่นมีความสุข

“กรุณา” คือ ความสงสารอยากช่วยเหลือผู้อื่นมีความสุข

“มุทิตา” คือ ความพลอยยินดีพร้อมที่จะส่งเสริมสนับสนุนผู้ที่ประสบความสำเร็จให้

มีความสุขหรือก้าวหน้าในการทำสิ่งที่ดีงาม

“อุเบกขา” คือ การวางตัววางใจเป็นกลาง เพื่อรักษาธรรมเมื่อผู้อื่นควรจะต้อง

รับผิดชอบต่อการกระทำของเขาตามเหตุและผล

“จาคะ” คือ ความมีน้ำใจเสียสละ เอื้อเฟื้อเผื่อแผ่ ไม่เห็นแก่ตัว

**พระเมธีธรรมาภรณ์ (ประยูร ธมมจิตโต)** (2538: 15-16) กล่าวว่า คุณธรรมคือคุณสมบัติที่ดีของจิตใจ ถ้าปลูกฝังเรื่องคุณธรรมได้จะเป็นพื้นฐานจรรยาบรรณ

**พจนานุกรมฉบับราชบัณฑิตยสถาน พ.ศ. 2525** (2538 : 189) ให้ความหมายว่า คุณธรรม

หมายถึง สภาพคุณงามความดี

**วศิน อินทสระ (2541: 106,113)** กล่าวตามหลักจริยศาสตร์ว่า คุณธรรม คือ อุปนิสัยอันดีงามซึ่งสั่งสมอยู่ในดวงจิต อุปนิสัยอันนี้ได้มาจากความพยายามและความประพฤติติดต่อกันมาเป็นเวลานาน... คุณธรรมสัมพันธ์กับหน้าที่อย่างมาก เพราะการทำหน้าที่จนเป็นนิสัย จะกลายเป็นอุปนิสัยอันดีงามที่สั่งสมในดวงจิตเป็นบารมี มีลักษณะอย่างเดียวกันนี้ ถ้าเป็นฝ่ายชั่ว เรียกว่า “อาสวะ” คือ กิเลสที่หมักหมกในดวงจิต ย้อมจิตให้เศร้าหมองเกรอะกรังด้วยความชั่วนานาประการกลายเป็นสันดานชั่ว ทำให้แก้ไขยากสอนยาก

 **กัญญาณัฐ จันทร์เมืองไทย และคณะ** (อินเทอร์เน็ต, 2562) กล่าวว่า คุณธรรม หมายถึง สภาพคุณงามความดีและความถูกต้องซึ่งบุคคลควรยึดมั่นไว้เป็นหลักการในการปฏิบัติตนจนเป็นนิสัยความประพฤติดีงาม เพื่อประโยชน์แก่ตนและสังคม ซึ่งมีพื้นฐานมาจากหลักศีลธรรมทางศาสนา ค่านิยมทางวัฒนธรรม ประเพณี หลักกฎหมาย จรรยาบรรณวิชาชีพ การรู้จักไตร่ตรองว่าอะไรควรทำไม่ควรทำ และอาจกล่าวได้ว่าคุณธรรม คือจริยธรรมที่นำมาปฏิบัติจนเป็นนิสัย เช่น การเป็นคนซื่อสัตย์ เสียสละ และมีความรับผิดชอบ

 **ประภัทร์ กุดหอม และคณะ** (2561, หน้า 12)กล่าวว่าคุณธรรม หมายถึง ลักษณะของความรู้สึกนึกคิดทางจิตใจ เป็นสภาพคุณงามความดีที่สั่งสมอยู่ในจิตใจของมนุษย์เป็นเวลายาวนาน เป็นตัวกระตุ้นให้มีการประพฤติอยู่ในกรอบที่ดีงาม คุณธรรมเป็นสิ่งที่ดีงามทางจิตใจ เป็นคุณค่าของชีวิต ให้เกิดความรักสามัคคี ดังนั้นคุณธรรมเป็นบ่อเกิดของจริยธรรม

 **ประภาศรี สีหอำไพ** (2550, หน้า 7) กล่าวว่า คุณธรรม หมายถึง หลักธรรมจริยาที่สร้างความรู้สึกผิดชอบชั่วดีทางศีลธรรมมีคุณงามความดีภายในจิตใจจนเต็มเปี่ยมไปด้วยความสุข ความยินดี การกระทำที่ดีย่อมได้รับผลของความดี คือความชื่นชมยกย่องในขณะที่การกระทำชั่วย่อมได้รับผลของความชั่ว คือความเจ็บปวดหรือความทุกข์ต่างๆ

 **สาโรช บัวศรี** (2538, หน้า 12)กล่าวว่า คุณธรรม หมายถึง หลักความประพฤติที่อบรมกริยาและปลูกฝังลักษณะนิสัย ให้อยู่ในครรลองของคุณธรรมหรือศีลธรรม คุณค่าทางจริยธรรมชี้ให้เห็นความเจริญงอกงามในการดำรงชีวิตอย่างมีระเบียบแบบแผนตามวัฒนธรรมของบุคคลที่มีลักษณะทางจิตใจที่ดีงาม อยู่ในสภาพแวดล้อมที่โน้มนำให้บุคคลมุ่งกระทำความดีละเว้นความชั่ว มีแนวทางความประพฤติอยู่ในเรื่องของความดี ความถูกต้องในการปฏิบัติตนเพื่ออยู่ในสังคมได้อย่างสงบเรียบร้อย และเป็นประโยชน์ต่อผู้อื่น มีคุณธรรมและมโนธรรมที่จะสร้างความสัมพันธ์อันดี โดยมีสำนึกที่จะใช้สิทธิและหน้าที่ของตนตามค่านิยมที่พึงประสงค์

 **พวงรัตน์ ชำนาญเลิศกิจ** (2558, หน้า 16) กล่าวว่า คุณธรรม หมายถึง สิ่งที่มีคุณค่ามีประโยชน์ เป็นลักษณะของความรู้สึกนึกคิดทางจิตใจ เป็นสภาพคุณงามความดีที่สั่งสมอยู่ในจิตใจของมนุษย์เป็นเวลายาวนาน เป็นตัวกระตุ้นให้มีการประพฤติปฏิบัติอยู่ในกรอบที่ดีงาม คุณธรรมเป็นสิ่งที่ดีงามทางจิตใจ เป็นคุณค่าของชีวิต ในการบำเพ็ญประโยชน์ช่วยเหลือเกื้อกูลแก่เพื่อนมนุษย์ ให้เกิดความรักสามัคคี ความอบอุ่นมั่นคงในชีวิต ดังนั้นคุณธรรมเป็นบ่อเกิดของจริยธรรม ที่แสดงออกให้เห็นถึงการปฏิบัติดี ปฏิบัติถูกต้อง อันเป็นผลมาจากความคิดที่สังคม หรือบุคคลมีความเห็นว่าเป็นการปฏิบัติที่ดี เป็นกรอบกำหนดไว้เพื่อให้สังคมเกิดความเป็นระเบียบเรียบร้อย มีความร่มเย็นเป็นสุข มีความรักความสามัคคี และมีความปลอดภัยในการดำเนินชีวิต

 ดังนั้นผู้วิจัยจึงสรุปได้ว่า คุณธรรม หมายถึง สภาพคุณงามความดีและความถูกต้อง ความรู้สึกนึกคิดทางจิตใจ ความประพฤติที่อบรมกริยาและปลูกฝังลักษณะนิสัย ให้อยู่ในครรลองของคุณธรรมหรือศีลธรรม เป็นสภาพคุณงามความดีที่สั่งสมอยู่ในจิตใจของมนุษย์ ที่มีระเบียบแบบแผนตามวัฒนธรรมของบุคคลที่มีลักษณะทางจิตใจที่ดีงาม คุณธรรมเป็นบ่อเกิดของจริยธรรม ที่แสดงออกให้เห็นถึงการปฏิบัติดี ปฏิบัติถูกต้อง อันเป็นผลมาจากความคิดที่สังคม หรือบุคคลมีความเห็นว่าเป็นการปฏิบัติที่ดี เป็นกรอบกำหนดไว้เพื่อให้สังคมเกิดความเป็นระเบียบเรียบร้อย มีความร่มเย็นเป็นสุข มีความรักความสามัคคี และมีความปลอดภัยในการดำเนินชีวิต

**3. ความสำคัญของคุณธรรม**

 **กัญญาณัฐ จันทร์เมืองไทย และคณะ** (อินเทอร์เน็ต, 2562) กล่าวว่า คุณธรรมเป็นสำนึกภายในของบุคคลที่จะทำดีเพื่อประโยชน์ของตน ผู้อื่น และสังคม ผู้ที่ถือยึดคุณธรรมและจริยธรรมในการประกอบอาชีพและการดำเนินชีวิตจะเป็นผู้ที่มีสติ โดยคุณธรรมและจริยธรรมมีความสำคัญ ดังนี้

1. ช่วยให้บุคคลดำเนินชีวิตเป็นไปด้วยความราบรื่นและสงบสุข

2. ช่วยให้บุคคลมีสติ

3. ช่วยสร้างความมีระเบียบ

4. ช่วยให้เกิดการนำความรู้และประสบการณ์มาสร้างสรรค์ในสิ่งที่มีคุณค่า

**พระราชบัญญัติการศึกษาแห่งชาติ พ.ศ. 2542** (2542, หน้า 3 ; อ้างถึงใน ทิพย์ หาสาสน์ศรี, 2553, หน้า 9) ได้สรุปไว้ว่า บัญญัติถึงความสำคัญของการพัฒนาคุณธรรมจริยธรรมให้เกิดขึ้นกับคนไทยไว้ในมาตรา 6 ซึ่งได้กำหนดว่าการจัดการศึกษาต้องเป็นไปเพื่อพัฒนาคนไทยให้เป็นมนุษย์ที่สมบูรณ์ทั้งร่างกาย จิตใจ สติปัญญา ความรู้และคุณธรรม ให้มีจริยธรรมและวัฒนธรรมในการดำรงชีวิต สามารถอยู่ร่วมกับผู้อื่นได้อย่างมีความสุข ดังนั้นจึงเห็นว่าคุณธรรมจริยธรรมเป็นจุดมุ่งหมายสำคัญและจำเป็นที่ถูกกำหนดไว้ในกฎหมายการศึกษาของชาติ

**ทิพย์ หาสาสน์ศรี** (2553, หน้า 10) กล่าวว่า ความสำคัญของคุณธรรม คือ สภาพคุณงามความดี ที่เป็นข้อประพฤติปฏิบัติของบุคคล เป็นสิ่งมีคุณค่ายิ่ง ส่งเสริมให้บุคคลที่ปฏิบัติอยู่ร่วมกับผู้อื่นในสังคมได้อย่างมีความสุข

**วนิดา นาสีเสียด** (อินเทอร์เน็ต, 2557) กล่าวว่า คุณธรรม ในการประกอบอาชีพ คือ การกระทำ ที่เป็นประโยชน์ต่อการประกอบ อาชีพ ซึ่งก่อให้เกิดผลผลิต และรายได้โดยไม่เบียดเบียน หรือ ทำให้ผู้อื่นเดือดร้อน และเป็นที่ยอมรับของสังคม ผู้ประกอบอาชีพทุกคนต้องมีคุณธรรมในการประกอบอาชีพ เพื่อธำรงศักดิ์ศรีของมนุษย์เกิดความภาคภูมิใจในตนเอง ช่วยเสริมสร้างบุคลิกที่ดี สร้างความสำเร็จมั่นคงและปลอดภัยในการประกอบอาชีพ คุณธรรมพื้นฐานที่ประกอบอาชีพทุกคนควรมี ได้แก่

1. ความซื่อสัตย์

2. ความขยัน อดทน

3. ความยุติธรรม

4. ความรับผิดชอบ

**joommy jang** (อินเทอร์เน็ต, 2555) กล่าวว่า สภาพคุณงามความดีและความถูกต้องในการแสดงออกทั้งกาย วาจา และใจของแต่ละบุคคลซึ่งยึดมั่นไว้เป็นหลักในการประพฤติปฏิบัติจนเกิดเป็นนิสัย

1. ช่วยให้ชีวิตดำเนินไปด้วยความราบรื่นและสงบ

2. ช่วยให้มีสติสัมปชัญญะอยู่ตลอดเวลา

3. ช่วยสร้างความมีระเบียบวินัยให้แก่บุคคลในชาติ

4. ช่วยควบคุมไม่ให้คนชั่วมีจำนวนมากขึ้น

5. ช่วยให้มนุษย์นำความรู้และประสบการณ์มาสร้างสรรค์แต่สิ่งที่มีคุณค่า

6. ช่วยควบคุมความเจริญทางด้านวัตถุและจิตใจของคนให้เจริญไปพร้อมๆ กัน﻿

ดังนั้นผู้วิจัยจึงสรุปได้ว่า ความสำคัญของคุณธรรม คือ สภาพคุณงามความดี ทั้งทางกาย วาจา และใจ ที่เป็นข้อประพฤติปฏิบัติของบุคคล เป็นสิ่งที่มีคุณค่า ส่งเสริมให้บุคคลที่ปฏิบัติอยู่ร่วมกับผู้อื่นในสังคมได้อย่างมีความสุข ผู้ประกอบอาชีพทุกคนต้องมีคุณธรรมในการประกอบอาชีพ เพื่อเสริมสร้างบุคลิกที่ดี สร้างความสำเร็จมั่นคงและปลอดภัยในการประกอบอาชีพ

**4. องค์ประกอบของคุณธรรม**

 **สำนักงานรับรองมาตรฐานและประเมินคุณภาพการศึกษา** (2550, หน้า 20) ได้สรุปไว้ว่า คุณลักษณะของคนไทยที่พึงประสงค์เป็นคนเก่ง คนดี และมีความสุข โดยมีการพัฒนาที่เหมาะสมกับวัย ซึ่งในมาตรฐานการจัดการศึกษาขั้นพื้นฐาน ได้กำหนดคุณธรรมจริยธรรม และค่านิยมที่พึงประสงค์ไว้ 6 ประการ คือ

 1. มีวินัย มีความรับผิดชอบ

 2. มีความซื่อสัตย์ สุจริต

3. มีความกตัญญู กตเวที

4. มีเมตตากรุณา โอบอ้อมอารี เอื้อเฟื้อเผื่อแผ่ ไม่เห็นแก่ตัว

5. มีความประหยัด และใช้ทรัพยากรอย่างคุ้มค่า

 6. ปฏิบัติตนเป็นประโยชน์ต่อส่วนรวม

 **กรมวิชาการ** (2554, หน้า 37 – 38 ; อ้างถึงใน สำนักงานปลัดกระทรวงศึกษาธิการ, 2560, หน้า 25) ได้สรุปไว้ว่า คุณธรรมและจริยธรรมที่นักเรียนควรมีทั้งสิ้น 10 ด้าน คือ 1. ความซื่อสัตย์ หมายถึง ความประพฤติของนักเรียนที่แสดงออก ซื่อตรง ทั้งกาย วาจา ใจ ทั้งต่อตนเอง สังคม และผู้อื่น รวมถึงมีความละอายเกรงกลัวต่อบาป ความซื่อสัตย์นี้อาจรวมทั้งความซื่อตรงต่อหน้าที่ ความสุจริตต่ออาชีพ รวมทั้งซื่อตรงต่อผู้อื่น จักเป็นที่เชื่อถือ เคารพนับถือในสังคม 2. ความยุติธรรม หมายถึง การปฏิบัติตนด้วยความเที่ยงตรง การตัดสินเรื่องราวต่างๆ โดยใช้เหตุผล มีหลักฐานชัดเจน และปราศจากความลำเอียง การปฏิบัติตนด้วยความเที่ยงตรง ไม่ตกอยู่ในอคติ 3. ความเมตตากรุณา หมายถึง ความรัก ความสงสาร และปรารถนาที่ช่วยเหลือผู้อื่น อยากให้ผู้อื่นพ้นทุกข์มีความสุข ทั้งแสดงออกทางกาย วาจา ใจ โดยไม่หวังผลตอบแทน และรวมทั้งมีความเมตตากรุณาต่อสัตว์ด้วย 4. ความกตัญญูกตเวที หมายถึง การรู้จักสำนึกบุญคุณหรือความดีของผู้ทำประโยชน์ หรือ ให้ความช่วยเหลือแก่เรา เช่น บิดามารดา ครูอาจารย์ และตอบแทนบุญคุณต่อผู้มีบุญคุณต่อเรา 5. การรักษา

ระเบียบวินัย หมายถึง การควบคุมความประพฤติให้ถูกต้องเหมาะสมกับจรรยา มารยาท ข้อบังคับ

ข้อตกลง กฎหมายและศีลธรรม เพื่อความสงบสุขในชีวิตของตนเอง และความเป็นระเบียบเรียบร้อยของสังคม 6. ความรับผิดชอบ หมายถึง นักเรียนต้องแสดงออกด้วยการเอาใจใส่ในการปฏิบัติหน้าที่ การงานของตนเอง มีความตั้งใจในการปฏิบัติงานเพื่อให้บรรลุเป้าหมาย ทั้งนี้ นักเรียนต้องมีความ รับผิดชอบต่อตนเอง สังคม ครอบครัว สถาบันการศึกษา และเพื่อน 7. ความเสียสละ หมายถึง การละความเห็นแก่ตัว การให้แก่บุคคลที่ควรให้ด้วยกำลังกาย กำลังทรัพย์ กำลังสติปัญญา และรู้จักเสียสละประโยชน์ส่วนตัวเพื่อประโยชน์แก่ส่วนรวม 8. ความสามัคคี หมายถึง ความร่วมมือร่วมใจของคนในหมู่คณะในการประกอบกิจการงาน ทั้งนี้ ความสามัคคีจะเกิดได้ บุคคลในหมู่คณะจะต้องเสียสละความสุขส่วนตัวเพื่อประโยชน์แก่ส่วนรวม ยอมรับฟังความคิดเห็นของผู้อื่น และรู้จักการแบ่งหน้าที่ในกลุ่ม เพื่อให้งานนั้นสำเร็จบรรลุไปด้วยดี 9. การประหยัด หมายถึง การยับยั้งระมัดระวัง การใช้สิ่งของทั้งหลายด้วยความพอเหมาะพอควร เพื่อให้เกิดประโยชน์มากที่สุด เช่น การประหยัดเวลา การประหยัดทรัพย์ การประหยัดถ้อยคำ 10. ความมีเหตุผล หมายถึง การใช้สติปัญญาพิจารณา ไตร่ตรอง และพิสูจน์ให้ประจักษ์ โดยไม่ต้องหลงงมงาย ไม่เป็นคนหูเบาเชื่อคนง่าย

 **กระทรวงศึกษาธิการ** (2543, หน้า 18 ; อ้างถึงใน เปรมวราพร พิณจิรวิทย์, 2558, หน้า 12) ได้สรุปไว้ว่า คุณธรรมของบุคคลประกอบด้วย สิ่งสำคัญ 3 ประการ ได้แก่ 1. องค์ประกอบด้านความรู้ คือ ความเข้าใจในเหตุผลของความถูกต้องดีงามสามารถตัดสิน แยกความถูกผิดได้ด้วยความคิด 2. องค์ประกอบด้านอารมณ์ ความรู้สึก คือ ความพึงพอใจ ศรัทธา เลื่อมใส เกิดความนิยมยินดีที่จะรับจริยธรรมนั้นมาเป็นแนวปฏิบัติ 3. องค์ประกอบด้านพฤติกรรมการแสดงออก คือ พฤติกรรมที่บุคคลตัดสินในการที่จะกระทำถูกหรือผิดในสถานการณ์แวดล้อมต่างๆ กัน

 **สุทธิวรรณ ตันติรจนาวงศ์ และศศิกาญจน์ทวิสุวรรณ** (2552, หน้า 17)กระทรวงศึกษาธิการได้ประกาศนโยบายเร่งรัดการปฏิรูปการศึกษา โดยยึดคุณธรรมนำความรู้ สร้างความตระหนักสำนึกในคุณค่าของปรัชญาเศรษฐกิจพอเพียง ความสมานฉันท์สันติวิธี วิถีประชาธิปไตย พัฒนาคนโดยใช้คุณธรรมเป็นพื้นฐานของกระบวนการเรียนรู้ที่เชื่อมโยงความร่วมมือของสถาบันครอบครัว ชุมชน สถาบันศาสนา และสถาบันการศึกษา เพื่อพัฒนาเยาวชนให้เป็นคนดี มีความรู้ และอยู่ดีมีสุข โดยคุณธรรมพื้นฐานประกอบด้วย

 1.ขยัน คือ ผู้ที่มีความตั้งใจเพียรพยายามทำหน้าที่การงานอย่างจริงจังและต่อเนื่องในเรื่องที่ถูกที่ควร สู้งาน มีความพยายาม ไม่ท้อถอย กล้าเผชิญอุปสรรค รักงานที่ทำ ตั้งใจทำหน้าที่อย่างจริงจัง

 2. ประหยัด คือ ผู้ที่ดำเนินชีวิตความเป็นอยู่อย่างเรียบง่าย รู้จักฐานะการเงินของตนคิดก่อนใช้ คิดก่อนซื้อ เก็บออมถนอมใช้ทรัพย์สินสิ่งของอย่างคุ้มค่า ไม่ฟุ่มเฟือยฟุ้งเฟ้อ รู้จักทำบัญชีรายรับรายจ่ายของตนเองอยู่เสมอ

 3. ซื่อสัตย์ คือ ผู้ที่มีความประพฤติตรงทั้งต่อเวลา ต่อหน้าที่ และต่อวิชาชีพ มีความจริงใจปลอดจากความรู้สึกลำเอียง หรืออคติไม่ใช้เล่ห์กลคดโกงทั้งทางตรงและทางอ้อม รับรู้หน้าที่ของตนเองปฏิบัติอย่างเต็มที่และถูกต้อง

 4. มีวินัย คือ ผู้ที่ปฏิบัติตนในขอบเขต กฎ ระเบียบของสถานศึกษา สถาบัน องค์กรและประเทศ โดยที่ตนยินดีปฏิบัติตามอย่างเต็มใจและตั้งใจยึดมั่นในระเบียบแบบแผนข้อบังคับและข้อปฏิบัติรวมถึงการมีวินัยทั้งต่อตนเองและสังคม

 5. สุภาพ คือ ผู้ที่มีความอ่อนน้อมถ่อมตนตามสถานภาพและกาลเทศะ มีสัมมาคารวะเรียบร้อยไม่ก้าวร้าวรุนแรง หรือวางอำนาจข่มผู้อื่น ทั้งโดยวาจาและท่าทาง เป็นผู้มีมารยาทดีงาม วางตนเหมาะสมกับวัฒนธรรมไทย

 6. สะอาด คือ ผู้ที่รักษาร่างกาย ที่อยู่อาศัย และสิ่งแวดล้อมได้อย่างถูกต้องตามสุขลักษณะฝึกฝนจิตไม่ให้ขุ่นมัว มีความแจ่มใสอยู่เสมอ ปราศจากความมัวหมองทั้งกาย วาจา ใจและสภาพแวดล้อมมีความผ่องใสเป็นที่เจริญตาทำให้เกิดความสบายใจแก่ผู้พบเห็น

 7. สามัคคี คือ ผู้ที่เปิดใจกว้างรับฟังความคิดเห็นของผู้อื่น รู้บทบาทของตนทั้งในฐานะผู้นำและผู้ตามที่ดี มีความมุ่งมั่นต่อการรวมพลังช่วยเหลือเกื้อกูลกัน เพื่อให้การงานสำเร็จลุล่วง สามารถแก้ปัญหาและขจัดความขัดแย้งได้ เป็นผู้มีเหตุมีผล ยอมรับความแตกต่างความหลากหลายทางวัฒนธรรมความคิดและความเชื่อ พร้อมที่จะปรับตัวเพื่ออยู่ร่วมกันอย่างสันติและสมานฉันท์

 8. มีน้ำใจ คือ ผู้ให้และผู้อาสาช่วยเหลือสังคม รู้จักแบ่งปันเสียสละความสุขส่วนตนเพื่อทำประโยชน์ให้แก่ผู้อื่น เห็นอกเห็นใจและเห็นคุณค่าในเพื่อนมนุษย์และผู้ที่มีความเดือดร้อน มีความเอื้ออาทรเอาใจใส่ อาสาช่วยเหลือสังคมด้วยแรงกายและสติปัญญา ลงมือปฏิบัติการเพื่อบรรเทาปัญหาหรือร่วมสร้างสรรค์สิ่งดีงามให้เกิดขึ้นในชุมชน

 **ธรรมนิตย์ บ้านพวน** (2559, หน้า 19) กระทรวงศึกษาธิการได้ประกาศนโยบายเร่งรัด การปฏิรูปการศึกษา โดยยึดคุณธรรมนำความรู้สร้างความตระหนักสำนึกในคุณค่าของปรัชญาเศรษฐกิจพอเพียง ความสมานฉันท์ สันติวิธี วิถีประชาธิปไตย พัฒนาคนโดยใช้คุณธรรมเป็นพื้นฐานของกระบวนการเรียนรู้ที่เชื่อมโยงความร่วมมือของสถาบันครอบครัว ชุมชน สถาบันศาสนา และสถาบันการศึกษา เพื่อพัฒนาเยาวชนให้เป็นคนดี มีความรู้ และอยู่ดีมีสุขโดย 8 คุณธรรมพื้นฐาน ประกอบด้วย ความขยัน ความประหยัด ความซื่อสัตย์ ความมีวินัย ความสุภาพ ความสะอาด ความสามัคคี และความมีน้ำใจ

 ดังนั้นผู้วิจัยจึงสรุปได้ว่า องค์ประกอบของคุณธรรม คือ การใช้ทรัพยากรอย่างคุ้มค่า ปฏิบัติตนเป็นประโยชน์ต่อส่วนรวม โดยยึดคุณธรรม นำความรู้ สร้างความตระหนักสำนึกในคุณค่าของหลักปรัชญาเศรษฐกิจพอเพียงในการพัฒนาคนโดยใช้คุณธรรมเป็นพื้นฐานของกระบวนการเรียนรู้ที่เชื่อมโยงความร่วมมือของสถาบันครอบครัวและชุมชน สถาบันศาสนา และสถาบันการศึกษา ประกอบไปด้วย ความมีวินัย มีความซื่อสัตย์ สุจริต มีความรับผิดชอบ มีความเมตตา มีความกตัญญูกตเวที เอื้อเฟื้อเผื่อแผ่ โอบอ้อมอารี ไม่เห็นแก่ตัว มีความยุติธรรม มีความเสียสละ มีความสามัคคี มีความมีเหตุผล และมีความประหยัด

**5. ความหมายของจริยธรรม**

จริยธรรม เป็นบรรทัดฐานที่ถูกสร้างขึ้นแล้วนำไปใช้กับบุคคล เป็นแนวทางที่คนในสังคมเห็นพ้องต้องกันว่าเป็นความดีความงาม เป็นสิ่งที่กระทำแล้วคนอื่นเกิดประโยชน์ มีความสุขสงบเกิดขึ้นแก่คนที่อยู่รวมกันเป็นหมู่คณะ มีผู้ให้ความหมายของจริยธรรมไว้ ดังนี้

**บุญมี แท่นแก้ว** (2542, หน้า 25) ให้ความหมายจริยธรรมว่า หมายถึง ธรรมชาติหรือหลักที่บุคคลควรประพฤติ จัดว่าเป็นคุณธรรมที่แสดงออกทางร่างกาย ในลักษณะที่ดีงามถูกต้อง อันเป็นสิ่งที่ประสงค์ของสังคม และจริยธรรม จะมีได้จำเป็นต้องอาศัยหลักคำสอนทางศาสนา อันได้แก่ ศีล (Precept) อันหมายถึง หลักหรือกฎเกณฑ์ การประพฤติปฏิบัติ เพื่อตัดหรือฝึกหัดกาย และวาจาให้เรียบร้อยเป็นปกติ กล่าวคือ จะพูดหรือทำสิ่งใดให้เป็นไปตามปกติ อย่าให้ผิดปกติ (ผิดศีล) เช่น พูดให้ถูกต้อง ให้เป็นธรรม กระทำให้ถูกต้อง ให้เป็นธรรม เมื่อพูดหรือกระทำถูกต้องเป็นธรรมย่อมมีความสุข ความสบาย เยือกเย็น ไม่เดือดร้อน ดังกล่าวจึงเป็นผลของการมีศีล หรือเป็นผลแห่งการมีคุณธรรมในจิตใจ เมื่อมีคุณธรรมในจิตใจแล้ว ก็เป็นเหตุให้ประพฤติจริยธรรมได้ถูกต้อง

**สีวลี ศิริไล** (2542, หน้า 2) กล่าวว่า จริยธรรม มาจากคำว่า จริยะ กับ ธรรมะ มีความหมาย

สองความหมาย ความหมายแรก หมายถึง หลักความปฏิบัติที่ดีงาม เพื่อประโยชน์สุขแก่ตนเองและ

สังคม จริยธรรมในความหมายแรก เป็นหลักความประพฤติที่ดี มีพื้นฐานมาจากหลักศีลธรรมทางศาสนา ค่านิยมทางวัฒนธรรมประเพณี หลักกฎหมาย รวมถึงจรรยาบรรณของวิชาชีพต่าง ๆ จริยธรรมความหมายที่สอง หมายถึง การรู้จักไตร่ตรองว่าอะไรควรทำ อะไรไม่ควรทำ เมื่อเผชิญสถานการณ์ที่ต้องตัดสินใจเลือก (Dilemma)

**พิภพ วชังเงิน** (2545, หน้า 7) กล่าวว่า จริยธรรม หมายถึง การปฏิบัติสิ่งที่ดีงาม เป็นที่

ยอมรับของสังคมไม่ปรารถนา

**พระราชชัยกวี (ภิกขุพุทธทาส อินทปัญโญ)** (2548, หน้า 14) กล่าวว่า จริยธรรมเป็นสิ่ง

พึงประพฤติ จะต้องประพฤติ ส่วนศีลธรรมนั้นคือ สิ่งที่กำลังประพฤติอยู่หรือประพฤติดีแล้ว

 **กัญญาณัฐ จันทร์เมืองไทย และคณะ** (อินเทอร์เน็ต, 2562)กล่าวว่า จริยธรรม หมายถึง ความประพฤติที่เกิดจากคุณธรรม กฎเกณฑ์ที่เป็นแนวทางในการประพฤติปฏิบัติตนในสิ่งที่ดีงาม สิ่งที่ทำได้ในทางวินัยจนเกิดความเคยชินมีพลังใจ มีความตั้งใจแน่วแน่จึงต้องอาศัยปัญญา และปัญญาอาจเกิดจากความศรัทธาเชื่อถือผู้อื่น ในทางพุทธศาสนาสอนว่า จริยธรรมคือการนำความรู้ ความจริงหรือกฎธรรมชาติมาใช้ให้เป็นประโยชน์ต่อการดำเนินชีวิตที่ดีงาม

 **ประภัทร์ กุดหอม และคณะ** (2561, หน้า 15)กล่าวว่าจริยธรรม หมายถึง แนวทางของการประพฤติหรือข้อปฏิบัติตนเป็นคนดี ตามลักษณะทางขนบธรรมเนียมประเพณี และวัฒนธรรมของสังคมนั้นๆ เห็นว่าถูกต้องและต้องการให้เกิดขึ้น เพื่อให้เกิดประโยชน์สุขต่อตนเองและส่วนรวม

 **พระธรรมปิฎก (ป.อ. ปยุตฺโต)** (2528, หน้า 12 – 13) ได้ให้ความหมายไว้ว่า จริยธรรม หมายถึง การดำเนินชีวิตตามความเป็นอยู่ การยังชีวิตให้เป็นไป การครองชีวิต การใช้ชีวิต การเคลื่อนไหวของทุกชีวิตทุกแง่ ทุกด้าน ทุกระดับ ทั้งทางกาย ทางวาจา ทางใจ ทั้งด้านส่วนตัว ด้านสังคม ด้านอารมณ์ ด้านจิต ด้านปัญญา การดำเนินชีวิตหรือเป็นอยู่ทั้งระดับศีลที่เราเรียกว่า ศีลธรรม ทั้งระดับจิตใจ คุณธรรมภายใน หรือคุณภาพจิตใจ สมรรถภาพจิตและสุขภาพจิตที่มีสมาธิเป็นแกนกลางและทั้งระดับปัญญา ความคิดเหตุผล ความรู้เท่าทันความจริงท่านเรียกว่าจริยธรรมทั้งสิน

 **พวงรัตน์ ชำนาญเลิศกิจ** (2558, หน้า 19) กล่าวว่า จริยธรรม หมายถึง การกำหนดขอบเขตหรือกรอบการประพฤติปฏิบัติของมนุษย์ เพื่อใช้วัดหรือประเมินพฤติกรรมตลอดจนตัวบุคคลที่แสดงพฤติกรรมนั้นๆ ออกมาว่าเหมาะสมหรือสมควรเพียงใด อย่างไรก็ตาม โดยธรรมชาติของมนุษย์และสภาพความเปลี่ยนแปลงของสังคมมนุษย์ที่มีอยู่ตลอดเวลา จึงอาจทำให้ความหมายของจริยธรรมเปลี่ยนแปลงไปด้วยตามสภาพของสังคม

 **สำนักงานปลัดกระทรวงศึกษาธิการ** (2560, หน้า 10) ได้ให้ความหมายไว้ว่า จริยธรรม หมายถึง การก่อให้เกิดประโยชน์ทั้งต่อตนเอง คือ ทำให้ตนเองมีชีวิตที่สงบ มีความเจริญรุ่งเรืองในชีวิตส่วนตัวและการงานอาชีพ มีความมั่นคง ก้าวหน้า ได้รับการยกย่องจากบุคคลทั่วไป ครอบครัวอบอุ่น มีความสุข ฐานะทางเศรษฐกิจมั่นคง ประโยชน์ต่อสังคมและประเทศชาติคือสถาบันครอบครัวได้รับการยกย่องสถาบันการศึกษาหรือสถาบันอื่นๆ มีชื่อเสียงทำให้บุคคลอื่นศรัทธาเลื่อมใส สถาบันหรือหน่วยงานที่ตนเองสังกัดมีความเจริญก้าวหน้าสังคมได้รับความสงบสุขและได้รับการพัฒนา สถาบันชาติ ศาสนา และพระมหากษัตริย์ มีความมั่นคง ขนบธรรมเนียม ประเพณีและวัฒนธรรมอันดีงามของชาติมีความมั่นคงถาวร เพราะทุกคนมีความรู้ความเข้าใจและเต็มใจยึดถือปฏิบัติตาม

 **หนูไกร มาเชค** (2559, หน้า 10) กล่าวว่า จริยธรรม หมายถึง ธรรมที่เป็นข้อประพฤติและปฏิบัติของผู้บริหารสถานศึกษา ที่เห็นร่วมกันว่าถูกต้องดีงามทั้งทางกาย วาจา และใจ ซึ่งสะท้อนคุณธรรมภายในออกมาให้เห็นเป็นรูปธรรม สมควรที่บุคคลจะนำมาประพฤติปฏิบัติ เพื่อให้ตนเองและสังคมมีความเป็นระเบียบเรียบร้อย สงบร่มเย็น เป็นสุข นอกจากนี้จริยธรรมยังรวมถึงการทำหน้าที่ของตนเองให้ครบถ้วนสมบูรณ์เว้นในสิ่งที่ควรละเว้น

 ดังนั้นผู้วิจัยจึงสรุปได้ว่า จริยธรรม หมายถึง ความประพฤติที่เกิดจากคุณธรรม หรือข้อปฏิบัติตนเป็นคนดีสิ่งที่ทำได้ในทางวินัยจนเกิดความเคยชิน การใช้ชีวิต การเคลื่อนไหวของทุกชีวิตทุกแง่ ทุกด้าน ทุกระดับ ทั้งทางกาย ทางวาจา ทางใจตลอดจนตัวบุคคลที่แสดงพฤติกรรมนั้นๆ ออกมาว่าเหมาะสมหรือสมควรเพียงใด เป็นหน้าที่ที่ทุกคนในสังคมพึงประพฤติและปฏิบัติต่อตนเอง ต่อผู้อื่น และต่อสังคม เพื่อก่อให้เกิดความเจริญรุ่งเรืองขึ้นในสังคม การที่จะปฏิบัติให้เป็นไปเช่นนั้นได้ ผู้ปฏิบัติจะต้องรู้ว่าสิ่งใดถูกและสิ่งใดผิด

**6. ความสำคัญของจริยธรรม**

 **ชุติมา รักษ์บางแหลม และคณะ** (2559, หน้า 179) กล่าวว่า จริยธรรม ของผู้บริหารย่อมเป็นการสร้างศรัทธาและนำมาซึ่งการสนับสนุนการบริหารงานที่ดี กล่าวได้ว่าความศรัทธาเป็นผลลัพธ์ที่สำคัญของการมีจริยธรรม ศรัทธาทำให้เกิดการยอมรับเกิดความร่วมมือเกิดความสมัครใจ เมื่อประกอบกับวิธีการบริหารงานที่ถูกต้องตามหลักการที่ดี ผลของการบริหารงานย่อมสำเร็จลุล่วงตามเป้าหมาย และเป็นไปอย่างยั่งยืน ผู้บริหารจึงถือเป็นหนึ่งในกุญแจสำคัญที่จะทำให้องค์การดำเนินการอย่างมีจริยธรรมหรือไม่มีจริยธรรม เนื่องจากผู้บริหารมีหน้าที่ในการตัดสินใจเป็นส่วนใหญ่ เพราะฉะนั้นผู้บริหารจึงมีโอกาสมากกว่าคนอื่นในการที่จะก่อให้เกิดแนวคิดทางด้านจริยธรรมขึ้นในองค์การ คุณค่าและเหตุผลทางด้านจริยธรรมของผู้บริหารโดยเฉพาะอย่างยิ่งผู้บริหารระดับสูงจะเป็นแบบอย่างให้บุคคลอื่นๆ ในองค์การยึดถือปฏิบัติตาม โดยคุณลักษณะของการเป็นผู้นำทางด้านจริยธรรมจะแสดงให้เห็นถึงลักษณะที่มีศีลธรรมในเรื่องของการมีอิทธิพลในแง่บวกขององค์การ เพราะคุณสมบัติของผู้นำที่เน้นด้านจริยธรรมทำให้มีผู้ดำเนินตาม ในองค์การด้วย ซึ่งการมีมาตรฐานทางด้านศีลธรรมของผู้บริหารจะทำให้สามารถตัดสินใจทางด้านจริยธรรมในที่ทำงานได้ง่ายขึ้น ถ้าหากผู้นำองค์การใดปราศจากจริยธรรม โดยเฉพาะผู้นำระดับสูงจะพบว่าองค์กรของตนเต็มไปด้วยปัญหาและมีแนวโน้มที่จะต้องประสบความหายนะในที่สุดในทางกลับกันหากผู้บริหารใดอุดมด้วยจริยธรรม ย่อมเป็นที่ยอมรับนับถือได้รับความเชื่อถือได้รับโอกาสมีความได้เปรียบในเชิงแข่งขันมีอนาคตไกล **วศิน อินทสระ** (2541, หน้า 6 – 9 ; อ้างถึงใน Fullwat, อินเทอร์เน็ต, 2560) ได้สรุปไว้ว่าความสำคัญและประโยชน์ของจริยธรรมดังจะกล่าวโดยย่อดังนี้

 1. จริยธรรมเป็นรากฐานอันสำคัญแห่งความเจริญรุ่งเรือง ความมั่นคงและความสงบสุขของปัจเจกชน สังคมและประเทศชาติอย่างยิ่ง รัฐควรส่งเสริมประชาชนให้มีจริยธรรมเป็นอันดับแรก เพื่อให้เป็นแกนกลางของการพัฒนาด้านอื่นๆ ทั้งเศรษฐกิจ การศึกษา การเมืองการปกครอง ฯลฯ การพัฒนาที่ขาดจริยธรรมเป็นหลักยึด ย่อมเกิดผลร้ายมากกว่าดี เพราะผู้มีความรู้แต่ขาดคุณธรรม ย่อมก่อให้เกิดความเสื่อมเสียได้มากกว่าผู้ด้อยความรู้ โดยท่านกล่าวว่า “ ผู้มีความรู้แต่ไม่รู้วิธีที่จะประพฤติตน ย่อมก่อให้เกิดความเสื่อมเสียได้มากกว่าผู้มีความรู้น้อย ถ้าเปรียบความรู้เหมือนดิน จริยธรรมย่อมเป็นเหมือนน้ำ ดินที่ไม่มีน้ำยึดเหนี่ยวเกาะกุมย่อมเป็นฝุ่นละอองให้ความรำคาญมากกว่าให้ประโยชน์ คนที่มีความรู้แต่ไม่มีจริยธรรมจึงมักเป็นคนที่ก่อความรำคาญหรือเดือดร้อนให้แก่ผู้อื่นอยู่เนืองๆ”

 2. การพัฒนาบ้านเมือง ต้องพัฒนาจิตใจคนก่อน หรืออย่างน้อยก็ให้พร้อมๆ ไปกับการพัฒนาเศรษฐกิจ สังคม การศึกษาวิชาการอื่นๆ เพราะการพัฒนาที่ไม่มีจริยธรรมเป็นแกนนำนั้นจะสูญเปล่าและเกิดผลเสียเป็นอันมากทำให้บุคคลลุ่มหลงในวัตถุและอบายมุข การที่เศรษฐกิจต้องเสื่อมโทรม ประชาชนทุกข์ยาก เพราะคนในสังคมละเลยจริยธรรม กอบโกยทรัพย์สินเป็นประโยชน์ส่วนตัวมากเกินไปขาดความเมตตาปราณีแล้งน้ำใจในการดำเนินชีวิตซึ่งกันและกัน

 3. จริยธรรม มิได้หมายถึง การถือศีล กินเพล เข้าวัดฟังธรรม จำศีลภาวนา โดยไม่ช่วยเหลือทำประโยชน์ให้แก่สังคม แต่จริยธรรมหมายถึงความประพฤติ การกระทำ และความคิดที่ถูกต้องเหมาะสมการทำหน้าที่ของตนอย่างถูกต้องสมบูรณ์ เว้นสิ่งควรเว้น ทำสิ่งควรทำ ด้วยความฉลาดรอบคอบ รู้เหตุรู้ผลถูกต้องตามกาลเทศะและบุคคล ดังนั้นจะเห็นว่าจริยธรรมจึงจำเป็นและมีคุณค่าสำหรับทุกคนในทุกวิชาชีพทุกสังคม สังคมจะอยู่รอดด้วยจริยธรรม

 4. การทุจริต คดโกง การเบียดเบียนกันในรูปแบบต่างๆ อันเป็นเหตุให้สังคมเสื่อมโทรม มีสาเหตุมาจากการขาดจริยธรรมของคนในสังคม ทรัพยากรธรรมชาติในโลกนี้น่าจะพอเลี้ยงชาวโลกไปได้อีกนาน ถ้าชาวโลกช่วยกันละทิ้งความละโมบโลภมากแล้วมามีชีวิตอยู่อย่างเรียบง่าย ช่วยกันสร้างสรรค์สังคมยึดเอาจริยธรรมเป็นทางดำเนินชีวิต ไม่ใช่ยึดเอาลาภยศความมีหน้ามีตาในสังคมเป็นจุดหมาย ถ้าสิ่งนั้นจะเกิดขึ้นก็ถือเป็นเพียงผลพลอยได้และนำมาใช้เป็นเครื่องมือในการประพฤติธรรม เช่น อาศัยลาภผลเป็นเครื่องมือในการบำเพ็ญสาธารณประโยชน์อาศัยยศ และความมีหน้ามีเกียรติในสังคมเป็นเครื่องมือในการจูงใจคนผู้เคารพนับถือเข้าหาธรรม

 5. จริยธรรมสอนให้เราเลิกดูหมิ่นกดขี่คนจน ให้เอาใจใส่ดูแลเอื้ออาทรต่อผู้สูงอายุ ซึ่งเป็นบุพการีของชาติ สอนให้เราถ่อมตัวเพื่อเข้าหากันได้ดีกับคนทั้งหลาย และไม่วางโตโอหังอวดดีหรือก้าวร้าวผู้อื่น สอนให้เราลดทิฏฐิมานะลงให้มากๆ เพื่อจะได้มองเห็นสิ่งต่างๆ ตามความจริง ไม่หลงสำคัญตัวว่ารู้ดีกว่า มีความสามารถกว่าใคร ผู้นำที่มีจริยธรรมสูงย่อมเป็นที่เคารพกราบไหว้ของทั้งหลายได้อย่างสนิทใจ เราควรเลือกผู้นำที่สามารถนำความสงบสุขทางใจมาสู่มวลชนได้ด้วย เพื่อสันติสุขจะเกิดขึ้นทั้งภายในและภายนอก ความแข็งแกร่งทางกำลังกายกำลังทรัพย์และอาวุธนั้น ถ้าปราศจากความแข็งแกร่งทางจริยธรรมเสียแล้ว บุคคลหรือประเทศชาติจะมั่นคงอยู่ได้ไม่นาน สังคมที่เจริญมั่นคงต้องมีจริยธรรมเป็นเครื่องรับรองหรือเป็นแกนกลาง เหมือนถนนที่มั่นคงหรือตึกที่แข็งแรง เขาใช้คอนกรีตเสริมเหล็กแม้เหล็กจะไม่ปรากฏออกมาให้เห็นภายนอก แต่มีความสำคัญอยู่ภายใน นายช่างย่อมรู้ดีทำนองเดียวกันกับบัณฑิตย่อมมองเห็นอย่างแจ่มแจ้งว่าจริยธรรมมีความสำคัญในสังคมเพียงใด

 **ภูษิตา ภูชัยสินธุ์** (อินเทอร์เน็ต, 2560)กล่าวว่าจริยธรรมเป็นสิ่งสำคัญในสังคม ที่จะนำความสุขสงบและความเจริญก้าวหน้ามาสู่สังคมนั้นๆ เพราะเมื่อคนในสังคมมีจริยธรรม จิตใจก็ย่อมสูงส่ง มีความสะอาด และสว่างในจิตใจ จะทำการงานใดก็ไม่ก่อให้เกิดความเดือดร้อน ไม่ก่อให้เกิดทุกข์แก่ตนเองและผู้อื่น เป็นบุคคลมีคุณค่ามีประโยชน์ และสร้างสรรค์คุณงามความดี อันเป็นประโยชน์ต่อบ้านเมืองต่อไป ได้กล่าวถึงความสำคัญและประโยชน์ของจริยธรรมดังจะกล่าวโดยย่อดังนี้

1. จริยธรรมเป็นรากฐานอันสำคัญแห่งความเจริญรุ่งเรือง ความมั่นคงและความสงบสุขของปัจเจกชน สังคม และประเทศชาติอย่างยิ่ง รัฐควรส่งเสริมประชาชนให้มีจริยธรรมเป็นอันดับแรก เพื่อให้เป็นแกนกลางของการพัฒนาด้านอื่นๆ ทั้งเศรษฐกิจ การศึกษา การเมือง การปกครอง ฯลฯ การพัฒนาที่ขาดจริยธรรมเป็นหลักยึด ย่อมเกิดผลร้ายมากกว่าดี เพราะผู้มีความรู้แต่ขาดคุณธรรม ย่อมก่อให้เกิดความเสื่อมเสียได้มากกว่าผู้ด้อยความรู้ โดยท่านกล่าวว่า ผู้มีความรู้แต่ไม่รู้วิธีที่จะประพฤติตน ย่อมก่อให้เกิดความเสื่อมเสียได้มากกว่าผู้มีความรู้น้อย ถ้าเปรียบความรู้เหมือนดิน จริยธรรมย่อมเป็นเหมือนน้ำ ดินที่ไม่มีน้ำยึดเหนี่ยวเกาะกุมย่อมเป็นฝุ่นละอองให้ความรำคาญมากกว่าให้ประโยชน์ คนที่มีความรู้แต่ไม่มีจริยธรรมจึงมักเป็นคนที่ก่อความรำคาญหรือเดือดร้อนให้แก่ผู้อื่นอยู่เนืองๆ

 2. การพัฒนาบ้านเมือง ต้องพัฒนาจิตใจคนก่อน หรืออย่างน้อยก็ให้พร้อมๆ ไปกับการพัฒนาเศรษฐกิจ สังคม การศึกษาวิชาการอื่นๆ เพราะการพัฒนาที่ไม่มีจริยธรรมเป็นแกนนำนั้นจะสูญเปล่าและเกิดผลเสียเป็นอันมากทำให้บุคคลลุ่มหลงในวัตถุและอบายมุข การที่เศรษฐกิจต้องเสื่อมโทรม ประชาชนทุกข์ยาก เพราะคนในสังคมละเลยจริยธรรม กอบโกยทรัพย์สินเป็นประโยชน์ส่วนตัวมากเกินไป ขาดความเมตตาปราณี แล้งน้ำใจในการดำเนินชีวิตซึ่งกันและกัน

 3. จริยธรรม มิได้หมายถึง การถือศีล กินเพล เข้าวัดฟังธรรม จำศีลภาวนา โดยไม่ช่วยเหลือทำประโยชน์ให้แก่สังคม แต่จริยธรรมหมายถึงความประพฤติ การกระทำและความคิดที่ถูกต้องเหมาะสม การทำหน้าที่ของตนอย่างถูกต้องสมบูรณ์ เว้นสิ่งควรเว้น ทำสิ่งควรทำ ด้วยความฉลาดรอบคอบ รู้เหตุรู้ผลถูกต้องตามกาลเทศะและบุคคล ดังนั้นจะเห็นว่าจริยธรรมจึงจำเป็นและมีคุณค่าสำหรับทุกคนในทุกวิชาชีพทุกสังคม สังคมจะอยู่รอดด้วยจริยธรรม

 4. การทุจริต คดโกง การเบียดเบียนกันในรูปแบบต่างๆ อันเป็นเหตุให้สังคมเสื่อมโทรม มีสาเหตุมาจากการขาดจริยธรรมของคนในสังคม ทรัพยากรธรรมชาติในโลกนี้น่าจะพอเลี้ยงชาวโลกไปได้อีกนาน ถ้าชาวโลกช่วยกันละทิ้งความละโมบโลภมาก แล้วมามีชีวิตอยู่อย่างเรียบง่าย ช่วยกันสร้างสรรค์สังคม ยึดเอาจริยธรรมเป็นทางดำเนินชีวิต ไม่ใช่ยึดเอาลาภยศความมีหน้ามีตาในสังคมเป็นจุดหมาย ถ้าสิ่งนั้นจะเกิดขึ้นก็ถือเป็นเพียงผลพลอยได้และนำมาใช้เป็นเครื่องมือในการประพฤติธรรม เช่น อาศัยลาภผลเป็นเครื่องมือในการบำเพ็ญสาธารณประโยชน์อาศัยยศและความมีหน้า มีเกียรติในสังคมเป็นเครื่องมือในการจูงใจคนผู้เคารพนับถือเข้าหาธรรม

 5. จริยธรรมสอนให้เราเลิกดูหมิ่นกดขี่คนจน ให้เอาใจใส่ดูแลเอื้ออาทรต่อผู้สูงอายุ ซึ่งเป็นบุพการีของชาติ สอนให้เราถ่อมตัวเพื่อเข้าหากันได้ดีกับคนทั้งหลาย และไม่วางโตโอหังอวดดีหรือก้าวร้าวผู้อื่น สอนให้เราลดทิฏฐิมานะลงให้มากๆ เพื่อจะได้มองเห็นสิ่งต่างๆ ตามความจริง ไม่หลงสำคัญตัวว่ารู้ดีกว่า มีความสามารถกว่าใคร ผู้นำที่มีจริยธรรมสูงย่อมเป็นที่เคารพกราบไหว้ของทั้งหลายได้อย่างสนิทใจ เราควรเลือกผู้นำที่สามารถนำความสงบสุขทางใจมาสู่มวลชนได้ด้วย เพื่อสันติสุขจะเกิดขึ้นทั้งภายในและภายนอก ความแข็งแกร่งทางกำลังกายกำลังทรัพย์และอาวุธนั้น ถ้าปราศจากความแข็งแกร่งทางจริยธรรมเสียแล้ว บุคคลหรือประเทศชาติจะมั่นคงอยู่ได้ไม่นาน สังคมที่เจริญมั่นคงต้องมีจริยธรรมเป็นเครื่องรับรองหรือเป็นแกนกลาง เหมือนถนนที่มั่นคงหรือตึกที่แข็งแรง เขาใช้คอนกรีตเสริมเหล็กแม้เหล็กจะไม่ปรากฏออกมาให้เห็นภายนอก แต่มีความสำคัญอยู่ภายใน นายช่างย่อมรู้ดี ทำนองเดียวกันกับบัณฑิตย่อมมองเห็นอย่างแจ่มแจ้งว่าจริยธรรมมีความสำคัญในสังคมเพียงใด

 **สำนักงานปลัดกระทรวงศึกษาธิการ** (2560, หน้า 12) ได้สรุปไว้ว่า ความสำคัญของจริยธรรม คือ เป็นพื้นฐานที่สำคัญของมนุษย์โดยควรปลูกฝังด้านจริยธรรมเพื่อให้เขาเหล่านั้น เป็นมนุษย์ที่สมบูรณ์ทั้งร่างกายและจิตใจ มีความรู้ความสามารถ พร้อมที่จะประพฤติปฏิบัติตนในการประกอบอาชีพ

 **กัญญาณัฐ จันทร์เมืองไทย และคณะ** (อินเทอร์เน็ต, 2562)จริยธรรม คือ สิ่งที่ช่วยควบคุมพฤติกรรมของบุคคลในการประกอบอาชีพ โดยการคำนึงถึงผลกระทบที่เกิดขึ้นกับตนเองและผู้อื่น หรือไม่ใช่ความรู้ความสามารถไปทำที่ไม่ถูกต้อง จึงทำให้เกิดผลเสียต่อตนเอง

1. ช่วยให้ชีวิตดำเนินไปด้วยความราบรื่นและสงบ

2. ช่วยให้มีสติสัมปชัญญะอยู่ตลอดเวลา

3. ช่วยสร้างความมีระเบียบวินัยให้แก่บุคคลในชาติ

4. ช่วยควบคุมไม่ให้คนชั่วมีจำนวนมากขึ้น

5. ช่วยให้มนุษย์นำความรู้และประสบการณ์มาสร้างสรรค์แต่สิ่งที่มีคุณค่า

6. ช่วยควบคุมความเจริญทางด้านวัตถุและจิตใจของคนให้เจริญไปพร้อมๆ กัน﻿

 **พระเทพคุณาภรณ์** (อินเทอร์เน็ต, 2562) กล่าวว่า มนุษย์นับว่าเป็นทรัพยากรที่มีคุณค่า และมีความสำคัญมากที่สุดในโลก เพราะมนุษย์เป็นทรัพยากรที่สามารถเรียนรู้และรับการฝึกอบรมสั่งสอน จนสามารถนำความรู้ที่ได้รับมาสร้างสรรค์สิ่งต่างๆ ที่เป็นคุณประโยชน์ต่อโลกได้ในการเรียนรู้และการฝึกอบรมเพื่อสะสมประสบการณ์ชีวิต มนุษย์ควรได้รับการปลูกฝังคุณธรรมและจริยธรรมไปด้วยพร้อมๆ กัน เพราะคุณธรรมจริยธรรมมีความสำคัญต่อการดำเนินชีวิตของมนุษย์ทุกคนเป็นอย่างมาก อาจสรุปความสำคัญของจริยธรรมได้ดังนี้ คือ

 1. ช่วยให้ชีวิตดำเนินไปด้วยความราบรื่นและสงบสุข ไม่พบอุปสรรค

 2. ช่วยให้คนเรามีสติสัมปชัญญะอยู่ตลอดเวลา ไม่เผลอตัว ไม่ลืมตัวจะประพฤติปฏิบัติในสิ่งใดก็จะระมัดระวังตัวอยู่เสมอ

 3. ช่วยสร้างความมีระเบียบวินัยให้แก่บุคคลในชาติ

 4. ช่วยควบคุมไม่ให้คนชั่วมีจำนวนเพิ่มมากขึ้น การปฏิบัติตนให้เป็นตัวอย่างแก่ผู้อื่น นับว่าเป็นคุณแก่สังคม เพราะนอกจากจะเป็นตัวอย่างโดยการชี้นำทางอ้อมแล้ว ยังจะออกปากแนะนำสั่งสอนโดยตรงได้อีกด้วย

 5. ช่วยให้มนุษย์นำความรู้และประสบการณ์ที่ร่ำเรียนมาสร้างสรรค์สิ่งที่มีคุณค่า

6. ช่วยควบคุมการเจริญทางด้านวัตถุและจิตใจของคนให้เจริญไปพร้อมๆ กัน

7. ช่วยสร้างความมั่นคงทางจิตใจให้มนุษย์

 ความสำคัญของจริยธรรมที่กล่าวมานี้ประเด็นที่สำคัญก็คือ สามารถลดปัญหา และขจัดปัญหาที่จะเกิดขึ้นแก่บุคคล สังคม และประเทศชาติได้ เมื่อทุกคนประพฤติปฏิบัติตนดีแล้ว อุปสรรค ศัตรู ภัยอันตรายก็จะหมดสิ้นไป ผู้คนมีแต่ความรักต่อกัน สังคมมีแต่ความสงบ และประเทศชาติก็จะเจริญรุ่งเรือง

 ดังนั้นผู้วิจัยจึงสรุปได้ว่า จริยธรรมเป็นสิ่งสำคัญที่จะนำความสงบสุขและความเจริญก้าวหน้ามาสู่สังคม และประโยชน์ของจริยธรรมคือ เป็นรากฐานสำคัญแห่งความเจริญรุ่งเรือง มั่นคงและสงบสุข ทั้งต่อสังคมและประเทศชาติ และการพัฒนาบ้านเมือง ต้องพัฒนาจิตใจคนไปกับการพัฒนาเศรษฐกิจ สังคม การศึกษา และอื่นๆ เป็นการกระทำและความคิดที่ถูกต้องเหมาะสม ไม่ทุจริต คดโกง ดูหมิ่นกดขี่ผู้อื่น หรือการเบียดเบียนผู้อื่นในรูปแบบต่างๆ จริยธรรมเป็นสิ่งที่ช่วยควบคุมพฤติกรรมของในสังคมในการประกอบอาชีพ เพราะคุณธรรมจริยธรรมมีความสำคัญต่อการดำเนินชีวิตของมนุษย์ทุกคนเป็นอย่างมาก

**7. องค์ประกอบของจริยธรรม**

 **พรณรงค์ สิงห์สำราญ** (2550, หน้า 16 : อ้างถึงใน สำนักงานปลัดกระทรวงศึกษาธิการ, 2560, หน้า 3) กล่าวว่า องค์ประกอบของจริยธรรม มี 3 องค์ประกอบ คือ

 1. ด้านความคิดหรือทางปัญญา (Cognition) เป็นส่วนหนึ่งของความเชื่อต่างๆ เกี่ยวกับพฤติกรรมทางจริยธรรม และเป็นส่วนหนึ่งที่จะประเมินหรือตัดสินว่าพฤติกรรมใดดีที่ควรปฏิบัติ มโนทัศน์อื่นๆ ที่ใช้เรียกองค์ประกอบนี้ ได้แก่ ความคิดทางจริยธรรม (Moral Thought) ค่านิยมทางจริยธรรม (Moral Value) ความเชื่อทางจริยธรรม (Moral Believe) การตัดสินใจทางจริยธรรม(Moral Judgment) และความรู้ความเข้าใจทางจริยธรรม (Moral Cognition)

2. ด้านอารมณ์ (Affection) หมายถึง ความรู้สึกหรือปฏิกิริยาที่มีต่อพฤติกรรมทางจริยธรรมว่ามีความพอใจหรือไม่ ชอบหรือไม่ชอบ มโนทัศน์ที่ใช้เรียกองค์ประกอบนี้ ได้แก่ ความรู้สึกทางจริยธรรม (Moral Feeling) ทัศนคติทางจริยธรรม (Moral Attitude) และเป็นปฏิกิริยาทางจริยธรรม(Moral Reaction)

 3. ด้านพฤติกรรม (Behavior) หมายถึง พฤติกรรมหรือการกระทำที่บุคคลแสดงออกต่อตนเอง ต่อผู้อื่นและสิ่งแวดล้อม และเป็นพฤติกรรมที่ตัดสินได้ว่า ดีไม่ดี ถูกไม่ถูก ควรหรือไม่ควร มโนทัศน์อื่นๆ ที่ใช้เรียกองค์ประกอบเหล่านี้ ได้แก่ ความประพฤติทางจริยธรรม (Moral Conduct)การกระทำทางจริยธรรม (Moral Act) และพฤติกรรมทางจริยธรรม (Moral Behavior)

 **ดวงเดือน พันธุมนาวิน** (2524, หน้า65) กล่าววา ลักษณะตางๆ ของมนุษย์ที่เกี่ยวของกับจริยธรรมนั้น แบ่งออกเป็น 4 สวนใหญ่ๆ

 1. ความรูเชิงจริยธรรม หมายถึง การมีความรูวาในสังคมของตนนั้นถือวาการกระทำชนิดใดดีควรกระทำ และการกระทำชนิดใดเลวควรงดเว้น ลักษณะและพฤติกรรมประเภทใดเหมาะสมหรือไม่ เหมาะสมมากน้อยเพียงใด ปริมาณความรูเชิงจริยธรรมนี้ขึ้นอยู่กับอายุระดับการศึกษา และพัฒนาการทางสติปัญญาของบุคคลด้วย

 2. ทัศนคติเชิงจริยธรรม หมายถึง ความรูสึกของบุคคลเกี่ยวกับลักษณะหรือพฤติกรรม เชิงจริยธรรมตางๆ วาตนชอบหรือไม่ชอบลักษณะนั้นเพียงใด ทัศนคติเชิงจริยธรรมของบุคคล สวนมาก จะสอดคล้องกับคานิยมในสังคมนั้น แต่บุคคลบางคนในสถานการณปกติอาจมีทัศนคติแตกต่างไป จากคานิยมของสังคม ก็ได้ทัศนคติเชิงจริยธรรมของบุคคลนั้นมีความหมายกวางกวาความรูเชิงจริยธรรมของบุคคล เพราะทัศนคตินั้นจะรวมทั้งความรูและความรูสึกในเรื่องนั้นๆ เข้าด้วยกัน ฉะนั้นทัศนคติเชิงจริยธรรมจึงมีคุณสมบัติที่สำคัญ คือจะใชทํานายพฤติกรรมเชิงจริยธรรมไดแม่นยํากวาการใชความรูเกี่ยวกับคานิยมทางสังคมของบุคคลแต่เพียงอย่างเดียว นอกจากนี้ทัศนคติเชิงจริยธรรมของบุคคลในเวลาหนึ่งยังอาจเปลี่ยนแปลงไปจากเดิมได้

 3. เหตุผลเชิงจริยธรรม หมายถึง การที่บุคคลใชเหตุผลในการเลือกที่จะกระทำ หรือเลือกที่จะไม่กระทำพฤติกรรมอย่างใดอย่างหนึ่ง เหตุผลที่กลาวถึงนี้จะแสดงใหเห็นถึงเหตุจูงใจ หรือ แรงจูงใจที่อยู่เบื้องหลังการกระทำต่างๆ ของบุคคล

 4. พฤติกรรมเชิงจริยธรรม หมายถึง การที่บุคคลแสดงพฤติกรรมที่สังคมนิยมชมชอบ หรืองดเว้นการแสดงพฤติกรรมที่ฝ่าฝนกฎเกณฑหรือคานิยมในสังคมนั้น พฤติกรรมเชิงจริยธรรม เป็นสิ่งที่สังคมใหความสำคัญมากกวาด้านอื่นๆ ทั้งนี้ เพราะการกระทำที่ดีและเลวของบุคคลนั้น สงผลโดยตรงต่อความผาสุกและความทุกขของสังคม การศึกษาดานอื่นๆ ของจริยธรรมจึงเป็นเพียงเพื่อใหความเข้าใจและสามารถทํานายพฤติกรรมในสถานการณตางๆ ของบุคคลนั้น

 **พรณรงค**์ **สิงห์สำราญ** (2550, หน้า 16 ; อ้างถึงใน สำนักงานปลัดกระทรวงศึกษาธิการ, 2560, หน้า 23) กล่าวว่า องค์ประกอบของจริยธรรม มี 3 องค์ประกอบ คือ

 1. ด้านความคิดหรือทางปัญญา (Cognition) เป็นส่วนหนึ่งของความเชื่อต่างๆ เกี่ยวกับพฤติกรรมทางจริยธรรม และเป็นส่วนหนึ่งที่จะประเมินหรือตัดสินว่าพฤติกรรมใดดีที่ควรปฏิบัติ มโนทัศน์อื่นๆ ที่ใช้เรียกองค์ประกอบนี้ ได้แก่ ความคิดทางจริยธรรม (Moral Thought) ค่านิยมทางจริยธรรม (Moral Value) ความเชื่อทางจริยธรรม (Moral Believe) การตัดสินใจทางจริยธรรม(Moral Judgment) และความรู้ความเข้าใจทางจริยธรรม (Moral Cognition)

 2. ด้านอารมณ์ (Affection) หมายถึง ความรู้สึกหรือปฏิกิริยาที่มีต่อพฤติกรรมทางจริยธรรมว่ามีความพอใจหรือไม่ ชอบหรือไม่ชอบ มโนทัศน์ที่ใช้เรียกองค์ประกอบนี้ ได้แก่ ความรู้สึกทางจริยธรรม (Moral Feeling) ทัศนคติทางจริยธรรม (Moral Attitude) และเป็นปฏิกิริยาทางจริยธรรม(Moral Reaction)

 3. ด้านพฤติกรรม (Behavior) หมายถึง พฤติกรรมหรือการกระทำที่บุคคลแสดงออกต่อตนเอง ต่อผู้อื่นและสิ่งแวดล้อม และเป็นพฤติกรรมที่ตัดสินได้ว่า ดีไม่ดี ถูกไม่ถูก ควรหรือไม่ควร มโนทัศน์อื่นๆ ที่ใช้เรียกองค์ประกอบเหล่านี้ ได้แก่ ความประพฤติทางจริยธรรม (Moral Conduct) การกระทำทางจริยธรรม (Moral Act) และพฤติกรรมทางจริยธรรม (Moral Behavior)

 **ณัฐ จันทร์หนูหงส์** (2554, หน้า 14) กล่าวว่า องค์ประกอบของจริยธรรม คือ บุคคลที่ดำรงชีวิตอยู่ด้วยความประพฤติที่ดีงาม มีระเบียบวินัยต่อตนเอง ซึ่งได้รับการฝึกฝนมาอย่างเป็นนิสัย รู้ดี รู้ชั่ว อันเป็นจริยธรรมภายในจิตใจของตน บุคคลที่ได้รับการฝึกมาอย่างดีแล้วย่อมปรับตัวและทำกิจกรรมร่วมกับสังคมได้อย่างมีความสุข มีอิสระ มีเสรีภาพในการครองตนอย่างไม่ผิดกฎหมายและไม่ผิดศีลธรรม

 **กรมวิชาการ** (อ้างถึงใน ไชยพร เรื่องแหล้. 2556 หน้า 19) ได้สรุปไว้ว่า จริยธรรมของบุคคลมีองค์ประกอบ 3 ประการ คือ 1. ด้านความรู้ (Moral Reasoning) คือ ความเข้าใจในเหตุผลของความถูกต้องดีงาม สามารถตัดสินแยกแยะความถูกต้องออกจากความไม่ถูกต้องได้ด้วยความคิด

 2. ด้านอารมณ์ความรู้สึก (Moral Attitude and Belief) คือ ความพึงพอใจ ความศรัทธาเลื่อมใส ความนิยมยินดีที่จะรับจริยธรรมมาเป็นแนวทางในการประพฤติปฏิบัติงาน

 3. ด้านพฤติกรรม (Moral Conduct) คือ การกระทำหรือการแสดงออกของบุคคลในสถานการณ์ต่างๆ ซึ่งเชื่อว่าเกิดจากอิทธิพลของทั้ง 2 องค์ประกอบข้างต้น การพัฒนาคนในด้านจริยธรรมจึงต้องพัฒนา 3 ด้าน เพราะพฤติกรรมของคนที่แสดงออกมาทั้งทางกายและทางวาจานั้น จะมีความสัมพันธ์กับทางจิตใจและสติปัญญาโดยเริ่มจากการพัฒนาองค์ประกอบสำคัญอันดับแรก ได้แก่ ปัญญาหรือความรู้ จะส่งเสริมให้บุคคลแสดงพฤติกรรมในทางที่ถูกต้อง ควบคุมอารมณ์และความรู้สึก

 ดังนั้นผู้วิจัยจึงสรุปได้ว่าองค์ประกอบของจริยธรรม มี 3 ด้าน คือ ด้านความคิดหรือทางปัญญา เป็นส่วนหนึ่งของความเชื่อต่างๆ เกี่ยวกับพฤติกรรมในทางจริยธรรม ด้านอารมณ์ เป็นความรู้สึกที่มีต่อพฤติกรรมทางจริยธรรมว่ามีความพอใจหรือไม่ ชอบหรือไม่ชอบ ด้านพฤติกรรม หรือการกระทำที่บุคคลแสดงออกต่อตนเอง ต่อผู้อื่น และต่อสิ่งแวดล้อม เป็นพฤติกรรมที่ตัดสินว่า ดีไม่ดี ถูกไม่ถูก ควรหรือไม่ควร ดังนั้น การดำรงชีวิตอยู่ด้วยความประพฤติดี มีระเบียบและวินัยต่อตนเอง มีอิสระเสรีภาพในการดำรงชีวิตอย่างไม่ผิดกฎหมาย และไม่ผิดศีลธรรม

**8. คุณธรรมจริยธรรมในประเทศไทย**

 รากฐานของการเกิดคุณธรรมจริยธรรมในประเทศไทย เริ่มตั้งแต่สมัยรัชกาลที่ 5 โดยได้รับอิทธิพลจากคำสาบาน กฎหมาย และระเบียบวินัย ซึ่งเป็นเงื่อนไขผูกมัดด้วยวาจาที่เชื่อมโยงกับความศักดิ์สิทธิ์ของพิธีกรรม อิทธิพลต่าง ๆ เหล่านี้ ใช้เป็นตัวกำหนดแนวทางความประพฤติของประชาชน แต่ในปัจจุบันต้องคำนึงถึงหลักกฎหมายของประเทศที่กำหนดขึ้น เพื่อป้องกันความขัดแย้งเป็นหลัก โดยประชาชนต้องเรียนรู้และปฏิบัติตามอิทธิพลอีกประการหนึ่งคือ อิทธิพลของศาสนาที่มีคำสั่งสอนให้บุคคลที่นับถือยอมรับ เชื่อฟังและปฏิบัติตาม ในพุทธศาสนาได้กล่าวถึงธรรมในการบริหารจัดการและการปกครองแผ่นดินของพระมหากษัตริย์ อันได้แก่ ทศพิธราชธรรม จักรวรรดิวัตร ราชสังคหวัตถุ และราชวสดีธรรม ธรรมเหล่านี้ ข้าราชการ ผู้บริหาร และผู้ประกอบวิชาชีพต่าง ๆ ควรยึดถือปฏิบัติตามด้วย

อิทธิพลที่เป็นผลต่อการเกิดคุณธรรมและจริยธรรมในประเทศไทย ซึ่งเริ่มมีขึ้นในสมัยสมเด็จพระจุลจอมเกล้าเจ้าอยู่หัว ซึ่งอาจกล่าวได้ว่าเป็นรากฐานของแหล่งคุณธรรมจริยธรรม ซึ่งสามารถนำมาอธิบายได้ ดังนี้

1. อิทธิพลของคำสาบาน กฎหมาย ระเบียบและวินัย หลักจริยธรรมที่ได้จากคำสาบานถือเป็น

ราชประเพณีที่ผู้บริหารบ้านเมืองต้องกระทำ นอกจากกฎหมายที่ระบุไว้เปน็ จริยธรรม หรือวินัยของผู้ปฏิบัติงาน การให้คำสาบานจึงเป็นการกำหนดพฤติกรรมที่เป็นคุณธรรมจริยธรรม ซึ่งเป็นเงื่อนไขผูกมัดด้วยวาจาที่เชื่อมโยงกับความศักดิ์สิทธิ์ของพิธีกรรม ซึ่งทำให้เกิดเป็นข้อกำหนดแนวทางความประพฤติ ซึ่งมีวัฒนธรรมเป็นตัวกำหนดอยู่ด้วย และอาจกลายมาเป็นกฎเกณฑ์ในที่สุดส่วนในเรื่องของกฎหมายในปัจจุบัน นักบริหารต้องคำนึงถึงหลักกฎหมายอย่างเป็นธรรม กฎหมายบ้านเมืองเป็นตัวกำหนดคุณธรรมและจริยธรรม ในด้านการกระทำต่อกันในการดำเนินชีวิต และการประกอบอาชีพ เพื่อขจัดความขัดแย้งระหว่างประชาชนในประเทศนั้น ๆ ประชาชนจำเป็นจะต้องเรียนรู้ และต้องปฏิบัติตามกฎหมายที่เป็นกฎหมายสำหรับประชาชน ซึ่งส่วนใหญ่จะเป็นการดำเนินชีวิตประจำวัน ซึ่งสอดคล้องกับดวงเดือน พันธุมนาวิน (2538) ที่พบว่า การที่บุคคลรู้ว่าอะไรดี อะไรเหมาะสม และสำคัญนั้น ไม่เพียงพอที่จะทำให้เขามีพฤติกรรมตามนั้นได้ เพราะคนที่ทำผิดกฎหมาย เช่น ไปลักทรัพย์หรือทำร้ายร่างกายผู้อื่น ไม่ได้ทำไปเพราะรู้เท่าไม่ถึงการณ์ แต่ทำไปทั้ง ๆ ที่รู้ว่าผิด หลังจากที่กระทำลงไปแล้วก็จะหลบหนีซ่อนตัว เพราะกลัวถูกจับมาลงโทษนักบริหารก็เช่นกัน เมื่อรู้ตัวว่ากระทำผิด มักจะรู้แก่ใจ และมักจะแสดงพฤติกรรมอื่น ๆ เพื่อกลบเกลื่อน

2. อิทธิพลของศาสนา ทุกศาสนาย่อมมีคำสั่งสอนเป็นศีลและธรรม ให้บุคคลผู้นับถือและศรัทธา ให้การยอมรับและเชื่อฟัง พร้อมที่จะปฏิบัติตามโดยไม่มีเงื่อนไข ดังเช่น พุทธศาสนาซึ่งเป็นศาสนาประจำชาติของประเทศไทย ได้กล่าวแถลงธรรมในการบริหารจัดการ และการปกครองแผ่นดินของพระมหากษัตริย์ อันได้แก่ ทศพิธราชธรรม จักรวรรดิวัตร ราชสังคหวัตถุและราชวสดีธรรม เป็นต้น ธรรมเหล่านี้ อันที่จริงแล้วเป็นหลักธรรมที่ข้าราชการ ผู้บริหาร และผู้ประกอบวิชาชีพต่าง ๆ ควรยึดถือปฏิบัติตามด้วย

**9. การขาดคุณธรรมและจริยธรรม**

การขาดคุณธรรมและจริยธรรม ทั้งในส่วนบุคคลและในส่วนวิชาชีพ อาจมีผลร้ายต่อตนเอง สังคม และวงการวิชาชีพในอนาคตอีกด้วย ดังจะพบเห็นได้จากการเกิดวิกฤติศรัทธาในวิชาชีพหลายแขนงในปัจจุบัน ทั้งในวงการแพทย์ ตำรวจ ทหาร นักการเมืองการปกครอง ฯลฯ จึงมีคำกล่าวว่าเราไม่สามารถสร้างครูดีบนพื้นฐานของคนไม่ดี และไม่สามารถสร้างแพทย์ ตำรวจ ทหาร นักการเมืองที่ดี ถ้าบุคคลเหล่านั้น มีฐานะทางนิสัย และความประพฤติที่ไม่ดี ดังพระบรมราโชวาทในพระบาทสมเด็จพระมหากษัตริย์ว่า การจะทำงานให้สัมฤทธิ์ผลที่พึงปรารถนา คือ ให้เป็นประโยชน์และเป็นธรรมด้วยนั้น จะอาศัยความรู้แต่เพียงอย่างเดียวมิได้ จำเป็นต้องอาศัยความสุจริต

ความบริสุทธิ์ใจ และความถูกต้องเป็นธรรมประกอบด้วย เพราะเหตุว่าความรู้นั้น เสมือนเครื่องยนต์ที่ทำให้ยวดยานเคลื่อนไปได้ประการเดียว ส่วนคุณธรรมดังกล่าวแล้ว เป็นเหมือนพวงมาลัย หรือหางเสือ ซึ่งเป็นปัจจัยที่นำทางให้ยวดยานดำเนินไปถูกทาง ด้วยความสามัคคี คือ ปลอดภัยบรรลุประสงค์ (ธีรรัตน์ กิจจารักษ์, 2542 หน้า 6-7)

กล่าวโดยสรุป คุณธรรมและจริยธรรม ควรต้องยึดมั่นในความถูกต้องชอบธรรมซื่อสัตย์สุจริต รับผิดชอบในหน้าที่ ความอดกลั้น แก้ไขข้อบกพร่อง ปรับปรุงให้ตนเองก้าวหน้าด้วยสติปัญญา เน้นการใช้ปัญญา มีความขยันหมั่นเพียร เข้มแข็ง มุ่งมั่นในจุดหมาย มีความเป็นธรรมเข้าใจผู้อื่น มีความเมตตา มีความเสียสละ สละความสุขสบาย และผลประโยชน์ส่วนตัวได้ พร้อมที่จะรับฟังความทุกข์ ความคิดเห็น ความต้องการของผู้อื่น รู้จักตน ประพฤติปฏิบัติได้เหมาะสม และรู้ความแตกต่างระหว่างบุคคล